b'\n_START_ARTICLE_\nNavidezno zasebno omre\xc5\xbeje\n_START_PARAGRAPH_\nNavidezno zasebno omre\xc5\xbeje (VPN) je raz\xc5\xa1iritev zasebnega omre\xc5\xbeja na podro\xc4\x8dje javnega omre\xc5\xbeja. Uporabnikom omogo\xc4\x8da po\xc5\xa1iljanje in prejemanje podatkov preko deljenega oziroma javnega omre\xc5\xbeja, toda \xc5\xa1e vedno so neposredno povezani z zasebnim omre\xc5\xbejem. Za aplikacije, ki se izvajajo v VPN, je zato funkcionalnosti, varnosti in upravljanje zasebnega omre\xc5\xbeja zelo koristna._NEWLINE_Navidezna zasebna omre\xc5\xbeja omogo\xc4\x8dajo uslu\xc5\xbebencem, da med delom zunaj pisarne varno dostopajo do slu\xc5\xbebenega intraneta. Uporabljajo se za varno povezovanje geografsko lo\xc4\x8denih pisarn dolo\xc4\x8dene organizacije. Tako se ustvari kohezivno omre\xc5\xbeje. Posamezni uporabniki Interneta lahko z VPN varno opravljajo transakcije, se izogibajo geo-omejitvam in cenzuri ali pa se povezujejo na proxy stre\xc5\xbenike z namenom varstva osebne identitete in lokacije. Vendar pa nekatere spletne strani blokirajo dostop do znanih VPN-jev, da bi prepre\xc4\x8dile izogibanje njihovih geo-omejitev.'